
Schimbare de nume. 


Prin Deciziunea On. Minister al Justiţiei No. 66012, 
publicat în Monitorul Oficial No. 160 din 13 Iulie crt. 
numele patronimic al preotului diecezan On. Demetriu 
Şaitoş din Hrip, i s'a schimbat din »Şaitoş« în 
» Munteanu. 

Oradea, 27 Octomvrie 1936. 


AVIZ 


 Preacucernicii Preoţi, cari nu şi-au 
ridicat încă rentele de consolidare, să 
binevoiască a le prelua fără amânare la 
Oliciul Administrativ diecezan. 


Nr. 113/3936. 


Concurs pentru postul de cantor | 
din Țeghea. 


Pentru complectarea postului de cantor din Țeghea 
(îilia parohiei Satu- Mic) protopopiatul Tăşnad, se pu- 
blică concurs pe data de 15 Noemvrie crt. 

Retribuţiuni : 

1. Locuinţă, superedificate, — grădină de 800 st? 

2. 8 jug. cad. pământ (6 arător — 2 fânaţ). 

3. Drept de păşunat pentru 2 vite pe păşunea co- 
munală (pentru plată). 

4. Drept de lemne din pădurea comunală (pentru 
plată). 

5. Stolele îndatinate. | 

Cantorul este obligat să suporte toate impozitele 
după sesiunea cantorală. 

Concurenţii se vor prezenta pe data de 15 Noem- 
brie crt. aducând cu sine toate actele necesare. 

Se notează, că noul ales va avea să-şi ocupe 
postul numai la 1 lanuarie 1937. 

Țeghea, la 18 Oct. 1936. 
Curatoratul. 








Idealul în Agru. 


Departe de noi de a putea fi duşmanii »ortodoxiei<, 
dar o vrem ceea ce frebue să fie, pentru a putea su- 
feri comparație cu ceea ce biet sunfem noi, pentru ca 
împreună să fim ceea ce suntem chemați a fi: cre- 
ştini integrali şi universali, după gândul şi inima unuia 
Hristos şi a bisericii una a Lui. 

Poporul unde intelectualul, chiar cel îmbrăcat în 
sutană, nu i-a compromis şi stricat, prin faptele sale, 
contrarii vorbelor mieroase, — credința, — crede. 
Crede mai ales prin fapia bună moștenită dela 
moşi şi strămoşi, susfinufă şi nutrită de pilda ce au 
norocul s'o mai audă din Evangheliile Domnului ci- 
tite prin biserici, dar mai ales pe la boteze, masuri 
şi înmormântări. 

Lupta de exterminare a credinței, pentru zestrea 
românismului au început-o şi o susțin intelectualii 
lacomi şi necredincioşi ; pentru aceea, oricât de du- 
reroasă ar îi, nu-i primejdioasă şi-i trecătoare şi nici 

un alt rezultat nu poate produce, în afară de oare- 
care: Perirea ta, prin fine, Israile! 

Pentru aceea trebue ca cei ce vreau să ia parte 
la organizarea dragostei pentru mântuirea neaytiului, ' 
să vină în Agru. i 

Azi, când furtul a devenit izvor de bun fraiu al 
celor consideraţi „buni“ oarecândva şi azi mari; azi 
când ruşinea e o floare care se cultivă atât de rar şi 
creşte atât de ruşinată în curţile domnilor, ascunzân- 
du-se ruşinată în grădiniţile ţărăneşti, azi, când des- 
îrâul, cu toate formele lui, de care se ruşinau stră- 
moşii, — e pentru nepoţii lor o cinste şi mândrie şi 
o servesc aproape exclusiv : dansurile, cafenelele, clu- 
burile, aleele, strandurile ca şi întrunirile familiare 
dominate oarecând de respect, azi, când oamenii clu-. 
burilor şi ai localurilor de noapte sunt înainte şeză- 
tori în biserici, azi când sanctuariile familiare sunt 
pângărite, cei mari se lefăesc, cei mici se liniştesc în 

pângărirea lor, azi când copiii domnilor sunt siliţi să 
înveţe din cărţi dragostea faţă de Dumnezeu şi bise- 
rică, azi, când credinţa e răvăşită 'n suiletele goale 
şi arse de focul patimilor conştient 'nutrite; doar 
Agrul mai poate aduce mântuire indivizilor și 
neamului. 

Noi intelectualii, avem mai mare nevoie de izvoare 
la cari să ne adăpăm mereu credința ca sănuo 
pierdem cu totul, spre marea şi sigura noastră pa- 
gubă; lucru de care dacă am îi conştienţi, primejdia 
ar fi mult mai mică. 

Poporul dela sate îşi pierde mai greu credinţa. Îl 
are pe Dumnezeu mai aproape de sufletul său, mai 
aproape de necesităţile vieţii sale de toate zilele. Îl 


simte în necazurile sale, în grăunţele de grâu, în ploaie; 


îl descoperă în îurtună, în trăznet; îl află în mila cu 
„care-l cercetează, în bucuriile şi năcazurile sale. 

Dar noi, în locul lui Dumnezeu, ne avem pe noi 
şi ne închipuim uşor, neputându-l pipăi cu laba, că 
putem trăi fără de El. 

Veniţi în Agru. Biserica vă cheamă, să-i uşuraţi 
“Sarcina, pe care munca ei o simte atât de grea, încât 
se pare că-i birue, îi apasă, îi apatizează lucraşii, în 
neputinţa izbânzii ce se vădeşte mai mult decât este. 

Nu chiamă biserica,: cu atâta insistență şi dra- 
goste, laicii la muncă pentrucă lucraşii oficiali ai ei 
şi-ar îi pierdut creditul, — unii indivizi da, iar alţii 
mau avut ce pierde; — dar preoful lui Dumnezeu, 
pe care lumea-l simte şi recunoaşte după. suflet şi 
fapte, nu și-a pierdut respectul, — dar se pare că 
lumea ca și copiii primesc mai bucuros sfaturi şi se 
îndreapilă mai ușor după cei din tagma: lor: copiii, 
după copii, laicii după laici, cei ce greşesc după tova- 
răşii lor de împreună-poticneală — pornesc mai bu- 


curos spre culmile îndreptării şi ale virtuţilor, cari: 


devin mai uşoare de urcat însoţit de aceia pe cari i-ai 
avut tovarăşi în drumul greşelii, : 

Veniţi în Agru toţi cei buni, ca să puteţi rămânea 
buni, căci pilda voastră o jinduesc toţi, veniţi toţi cei. 
ce vă credeţi buni, ca să vă. dovediţi, veniţi cei ce 
credeţi că sunteţi buni, ca să fiți! Veniţi să vă mân-, | 
tuiți şi să daţi mână de ajutor bisericii să vă mântu- 
iască şi să uşurăm mântuirea fraţilor noştri, mântuin- | 
du-ne pe noi înşine. 

Dacă vi se pare că biserica noastră greco-cato-. , 
lică n'ar da importanţa, pe care o merită, — Agrului * 
şi celor ce-i simt însemnătatea şi se luptă pentru ... 
înființarea . lui în suflete, — nu căutaţi greşala în! 
cei mai sus puşi decât voi, ci găsifi-o în voi, în 


cei mulţi şi cinstiţi şi desinteresaţi, cari nu v aţi inte- :. 


resat cum ar ti trebuit; cari n'ați venit să imprimaţi: 


"asupra Agrului şi a sforțărilor. lui 'timbrul curățeniei 


sufletului vostru, dornic numai de mântuirea voastră 


şi alor voştri şi acest desinteres a putut să facă” să” 


fie ceruta locurile din dreapta şi din stânga locului: din , 
frunte, ori chiar cel din îrunte, de unii, decât cari S'ar: 


îi găsit mai vrednici între cei vrednici, sau de unii a, 


căror ţintă e parvenirea : în. cele ale lumii, prin mai- 
muţărirea celor ale sufletului. : 

Veniţi voi cu lumina sufletului vostru, — căci nu 
aveţi dreptul să o puneţi sub obroc,. — şi se.va de- 
străma tot ce vi: se pare întunerec. Aduceţi -vă căldura. 
şi se vor încălzi toţi! 

Veniţi cu setea-vă de curăţenie şi veţi avea bi 
curia să vedeți pe Dumnezeu, — plata celor curaţi cu : 
inima. 

Veniţi în ital celui ce ne spune tuturor. »Nu 
vă temeţi, eu am învins lumeac<. - 

Veti învinge. şi vom învinge, prin El şi în tine 
Lui, tot ce-i rău, înfăptuind pentru noi şi pentru acest. 
neam greu încercat, pufința de-a: găsi drumul ce-l va 
duce la udevărala lui unire sufletească. LC 

Acesta e idealul Agrului : Ideal viu, ideal regăsit. 
în realitatea unei lumi ce va să vie. | 
Augustin. Cosma. 

















Cele dintâi misiuni catolice în interiorul Asiei 


Me:gând învăf-|i toale popoarele. . 
(Matei, 28, 19), 


"Mântuitorul lumii Isus Hristos, înainte de a se 
înălța la Tatăl dela care a fost şi ieşit, drept testa- 
“ment a lăsat învăţăceilor săi porunca de a predica 
Evanghelia cea mântuitoare tuturor neamurilor pămân- 
tului, făgăduindu-le asistenţa Sa în toate zilele şi până 
la sfârşitul veacului. 

„Apostolii şi învăţăceii s'au silit să ii jabiiaăacă cât 
mai bine această poruncă, şi aşa încă în cele dintâi 
decenii după înălțare, prin predicarea lor au primit 
creştinismul mai multe ţinuturi din imperiul roman. 
Urmaşii lor au trecut graniţele imperiului cesarilor, iar 
prin veacul II şi II], învăţăturile Mielului de pe Gol- 


gota erau cunoscute în o bună parte a celor trei con- : 
tinente. cunoscute pe atunci. sia 
„Nu este scopul nostrua îiaiieaisiu (na ace 
lor popoare, prin apostolii şi învăţăceii cari aveau da- | 
rul minunilor şi al limbilor, ci ne vom opri deocam- 
dată numai asupra pătrunderii acestei religii. mântui- 
toare în interiorul Asiei, între Mongoli. 

In țara oamenilor galbeni şi cu ochii oblici, crefp. 
tinismul a fost dus mai întâi de către ereticii Nei 
riani, după ce la conciliul din Efes, (431) au fost alun- 
gaţi dintre marginile imperiului bizantin. Din Persia şi. 
din Armenia, călugării nestoriani au străbătut prin : 
țările Mongolilor de prin regiunile lacului Baical, cari 


pe atunci erau locuite de Tătari, unde prin veacul XI 

botezară pe regele unui trib numit al Karaiţilor.. Acest 
rege tătar creştin nestorian, este cunoscut în Europa 
sub numele de »preotul loan« (loannes presbyier) şi 
în jurul lui s'au țesut o mulţime de legende, mai cu 
"seamă în Europa Occidentală. 

Episcopul armean Gabula, la 1145 duse vestea 
preotului loan la 'Roma, la Papa Eugen III. De ase- 
menea un medic italian care făcuse călătorii prin 
Tartaria: | E | 

Unul dintre urmaşii Preotului loan, Chanul Ovang, 
trimise un delegat la Papa Alexandru [II (1159—1181), 
-pe care Papa îl şi consacră Episcop, iar la anul 1177 
îl retrimise la stăpânul său, care se întitula »Regele 
Indiilor«, încredințându-i misiunea de a-l câştiga pen- 
tru biserica catolică. Nu mare fu însă, de data aceasta, 
“succesul Papii, deoarece la anul 1202, Mongoli sub 
conducerea lui Gingis-Chan ocupară ţările lui Ovang, 
precum şi imperiul Caliiilor din Damasc şi Bagdad, 
apoi năvăliră în Europa, unde prădară şi devastară prin- 
„cipatul Transilvaniei, al Moldovei, Ungaria, Polonia Şi O 
parte. din Germania. 

“Printre Tătarii cuceritori, Nestorianii îşi sf iduită 
simpatiile, dar creştinismul peste tot era tolerat 


Biruitorul Gingis-Chan luă în căsătorie pe o fică | 


a lui Ovang, şi astfel creştinismul ajunse până la cur- 
tea "Hanului tătăresc. Fiul mai mare al lui Gingis, nu- 
mit Ciangatai, se pare a îi fost chiar creştin,. precum 
“şi văduva fratelui său. “Oktai, care întreprinse houi ex- 
pediţii în Europa. Gaiuc fiul lui Oktai nu era creştin, 
dar la. curte avea preoți. creştini şi o capelă (Vezi 
Hergenrother, Storia universale della Chiesa, Firenze 
1905, Vol. IV, pag. 490). - 

Papii trimiseră piedicataii catolici la: aceşti regi 
Mongoli. Papa . Inocenţiu IV, la anul 1245 trimise la 
Chanul Gaiuc nişte călugări Franciscani, iar la Baiju- 
novian, locţiitorul Chanului şi guvernator al Persiei, 
trimise călugări Dominicani. Nu multă ispravă făcură 
însă, deoarece la. curtea lui Gaiuc erau Nestoriani, iar 
la a lui Baijunovian . creştinismul nu avea nici o 
rădăcină. | 

Sfântul Ludovic regele Franţei, la “anul 1253 tri- 


mise la Gaiuc nişte Dominicani din Cipru, iar la ur- |. 


_“ maşul lui Gaiuc, la Mangu şi la principele” mongol 
“Sartach, trimise câlugări franciscani, cari căutară a 
predica cât mai cu râvnă cuvântul Domnului printre 
poporul mongol. 
La 1253 Papa Inocenţiu IV încredinţă pe cardina- 
lul Otto de Tusculum să .consacre câţiva episcopi din- 
tre: călugării Franciscani şi Dominicani, şi să-i trimită 
„ printre Tătari, cari până aci nu erau declaraţi pentru 
nici o religie, ci aveau preoţi şi catolici şi nestoriani, 
“dar la 'fel cinsteau şi pe »bonţii« budhişti şi pe ma- 
:-homedani. 
Tătarii. ar fi dorit să ze alianţă cu principii cre- 
ştini  împoiriva Mahomedanilor cari începeau a-i co- 
pleşi, dar intrigile nestorianilor pe de o parte, iar pe 

de alfa ignoranţa şi încăpăţânarea poporului idolatru, 
împiedecă roadele catolicismului şi zădărnici munca 
harnicilor călugări. | 
Hethun, Regele Armeniei, induplecă pe Chanul 
Mangu să primească botezul împreună cu mai mulţi 
curteni. La acest Chan-Tătar creştin, în 1253 merse 
harnicul călugăr îranciscan Wilhelm de Rubruquis, sta- 


bilindu-se la Karakorum, pe atunci capitala Mongolilor. . : 


După moartea creştinului Chan-Tătar Mangu, la 
1257, împărăţia fu împărţită între fiii săi Hulaiu şi 
Cubrai, dintre cari cel dintâi luă Persia, iar al doilea 
China. Hulaiu fu prietenos creştinilor, mai ales după 
ce îi reuşi să cucerească Bagdadul. EI căută în Europa 
ajutoare împotriva sultanului din Egipt, şi organiză | 
chiar o cruciată, intrând în tratative cu Papa, cu re- 
gele Franţei şi cu al Angliei. La 1291 Papa Alexandru . * 
IV îi scrise atât lui, cât şi fiului său Aboga. Acesta 
din urmă însă, silit de împrejurări, trecu la maho- : 
medanism. | | i 

Argun, urmaşul lui Aboga, reluă legăturile cu .. 
Roma şi cu Europa creştină. Chanii Baidu şi Cazan. 
erau chiar creştini şi căutau alianţe cu creştinii împo- . 
triva sultanilor, dar Mahomedanismul tot mai mult se 
răspândea în massele poporului. 


In China, Cublai, pe la 1260, introduse Budhismul, SI 


dar se arăta binevoitor şi creştinilor, cerând dela Papa 
bărbaţi învăţaţi La curtea sa ocrotea pe veneţianul 
Marco Polo, al cărui tată explorase ţara. La 1272 primi 
călugări misionari, Dominicani şi Franciscani, din- 
fre cari mai multă ispravă făcu franciscanul Minorit 
loan de Monte Corvino. Acesta îu trimis de către 
Papa: Nicolae 1V la anul 1288 ca misionar între Mon- 
unde munci 1i ani 
singur, apoi primi de ajutor pe Arnold din Kâln. 
Aceşti doi misionari catolici reuşiră să edifice o 
frumoasă biserică în Cambalu (azi Peking) şi să bo- 
teze vre-o şase mii de persoane. Ei suțineau vreo . 
150 de copii răscumpăraţi din: robie şi traduseră Noul “ 
Testament în limba mongolică. Principele din Cambalu 
se făcu catolic, şi împreună cu el o mulțime de nes- 
toriani trecură la credinţa Romei celei vechi. Mişio- 
narii câştigau poporul prin cântările copiilor, prin îm- 
părțirea de iconiţe biblice, şi mai ales prin iubirea ce 


arătau faţă de toţi camenii, fie că erau creştini, fie -: 


păgâni. Marele Chan le permise să edifice şi oadoua 
biserică în capitală, şi încă în apropierea palatului, 
Papa Clemente V, bucurându-se de progresele fă-: 
cute de loan de Monte Corvino între Mongoli, la anul 
1307 îl făcu arhiepiscop de Cambalu (Peking), mai tri- 
mițându-i şi alţi tovarăşi misionari, între cari şi câțiva 
episcopi. Arhiepiscopul loan de Monte Corvino păstră 
prietenia cu marele Chan pânâ la moarte, întâmplată - 


la anul 1330. 


In locul lui Ioan de Monte Corvino fu trimis în 
China un alt episcop cu numele Nicolae, care n'avu 
nQrocirea să ajungă până la Cambalu, căci în drum fu 

ucis de către păgâni. Tot aşa se întâmplă şi cu alţi 
episcopi cari fură trimişi acolo din Europa, aşa încât 
la anul 1338 creştinii din Tartaria se plângeau Papii 
că sunt o turmă fără de păstor. 

La anul 1368 Tătarii sau Mongolii fură alungaţi 
din China, unde se înstăpâni dinastia chineză Ming. 
Creştinii din Cambalu începură a se împuţina, căci 

Chinezii nu mai permiteau nici unui preot creştin să 
intre în hotarele lor Tătarii din Persia încă îură alun- 
gaţi de către mahomedanul Timur. Mahomedanismul 
triumiă, iar creştinismul pe încetul dispăru cu totul 
din teritoriile de odinioară ale lui Hulaiu şi Cublai. 
Reînvie însă cu atâta spor în zilele noastre. 

Dr. Nicolae Lupu. 














O distinsă vizită la Şcoala Normală Română Unită. 


— Oaspeți Cehoslovaci la școala noastră. — 


Şcoala noastră diecezană sâmbătă, în 24 Octom- 
vrie crft., a avut onoarea deosebită să primească vizita 
unor oaspeţi distinşi. O delegaţie a Republicei Ceho- 
slovace, compusă din Domnii: Fedor Houdek, îost mi- 
nistru, Ladislav Chocholonsek, consul al Cehoslovaciei 
_la Cluj, Karol Rybarik, deputat, Julius Stano, deputat, 
Anton Granartez, prim-redactor la hebdomadarul de 
elegantă ţinută „Novy Svet“, Ladislav Tresnak, Prof. 
Dr. Francisc Karas, referent în Ministerul Instr. şi 
secretar al asociaţiei „Komenius“, Dr. Pavel Peter 
Doval preşed. soc. cult. slovace din Bucureşti şi Rudolf 
Docolomansky, a ţinut să facă o vizită la şcoala noa- 
stră unde-şi fac educaţia un număr de elevi slovaci 
din aceste ţinuturi, meniţi să fie învăţători în satele 
slovace din Bihor. 

_ Oaspeţii au îost primiţi de către corpul didactic şi 
elevi în îrunte cu d-l director Revmul Cornel Sabo, 
în pompoasa sală festivă a şcolii normale. 

Festivitatea începe cu Imnul Regal şi Imnul Ceho- 
slovac, cântate cu o tehnică impecabilă de către co 
rul elevilor normalişti de sub priceputa conducere a 
d-lui proi. Ambrosie Iluţiu. 

In numele şcolii d-l prof. Vasile Bolca, rosteşte 
următoarele simţite cuvinte de bun venit: 


Domnule Ministru, 

Onoraţi şi iubiți oaspeți, 

„Profesorii şi elevii acestei şcoli, Vă mulțumim 
din sufiet pentru cinstea ce faceți prin vizita de astăzi 
acestei vechi instituții de cultură românească. Școală 
educatoare de învățători români, din anul 1794, din 
zile'e fericitului episcop Moise Dragoş, a păzit aici 
la granița de apus a elnicului nostru, dragostea de 
limbă românească şi lege apostolică romană. 

Şi de aceea ne pare bine. Vă spunem drepti, când 
momente înălțătoare, cum e şi cel de azi, ne fac să 
ne aducem aminte de vremile trecutului, pentrucă 
ele ne înalță sufletele şi ne imprimă o normă de con- 
duitfă pentru viitor. 

- A[i venit în părjițe noastre, Domnule Ministru 
și iubiți oaspeți, să vizitaţi pe fraţii resjirați pe me- 
leagurile Bihorului. Privifii de aproape, dar Vă rugăm 
să nu uilaţi să vedeți şi armonia frăfească dintre ei 


și fiii neamului nostru; ambele popoare legate prin 


suferințele trecutului și apropiaţi tot mai mult prin 
problemele zilelor noastre. Ambele popoare vor avea 
să îndure împreună: și încercările viitorului, 

Noi ne dăm seama de acest viitor comun al 
nostru şi de aceea ne nizuim ca elevii slovaci 
delă şcoala noastră să se simtă aici la ei acasă, 
profesorii sunt părinţi pentru ei ca şi pentru 
elevii naţiunei noastre, îi deprindem în spiritul 
jertfei pentru neam ca şi pe elevii neamului 
nostru şi ne nizuim să cultivăm din răsputeri 
dragostea ce leagă popoarele noastre. 


Excelența Voastră, Onoraţi oaspeţi 


În educaţia şi instrucţia ce dăm tinerelor odrasle 
avem în vedere ridicarea satelor noastre. Răzimaţi 
în trecut pe braţele vârioase şi spiritul răb- 
duriu al milioanelor de ţărani, am ajuns să ne 
făurim o ţară mândră, invidiată şi temută. Ne 
dăm seamă că tot prin aceste virtuţi ale ţăra- 
nului nostru, o vom păstra și în viitor. Şi de 
aceea principala noastră grijă se va îndrepta 
către ridicarea acestora. 

În acest spirit de jertfă pentru luminarea sa- 
tului vor fi crescuţi și viitorii învăţători slovaci, 
astăzi elevi la şcoala noastră. Le vom turna 
în suflete severa disciplină în muncă, ce ne-o 
imprimă tradiţia de luptă culturală a institu- 
tului nostru, precum și spiritul său de austeră 
moralitate creştină romană. 

Vă rugăm, fransmileţi gândurile noastre modeste 
și celor 'de acasă din glorioasa Republică Ceho- 
slovacă, pentru ca prin cunoaștere şi apreciere re- : 
ciprocă să stringem tot mai mult legăturile dintre ţă- 
rile noastre, unite astăzi prin lupte şi aspirații comune. 

Cu aceste sentimente, Excelenţa Voastră şi Ono- 
rați oaspeţi, Vă spunem din suflet: Fiţi bineveniţi 
în ctitoria modernă a Inalt Preasfinţitului Epi- 
scop Valeriu Traian, fiți bineveniţi în casa Bise- 
ricii noastre“, 

D-l Ladislav Chocholonset, consulul Cehoslovaciei 
la Cluj, în numele delegaţiei îşi exprimă adânca mulţu- 
mire suiletească de a vedea pe fiii naţiei sale din Ţara 
Românească adăpostiţi într'un aşa de distins institut 
de educaţie şi cultură, menif de acum să contribue, 

prin lumina ce se va răspândi de aici, la înfrăfirea 
popoarelor noastre, afât de strâns unite prin suferin- 
fele și luptele trecutului. Şcoala aceasta este o făclie 
care de acum luminează şi pentru fii neamului nostru 
şi pentru aceasta Vă suntem mulţumitori. 

După frumoasele cuvinte a D-lui Consul, corul 
elevilor cântă Imnul nafional slovac, după care elevul 
“din cl, VI. Benedict Schipala în numele elevilor sa- 
lută pe oaspeţi în limba slovacă. 

După această primire însufleţită distinşii oaspeţi, 
însoţiţi de către profesori, au vizitat şcoala. Impresiile 
lor sumare le-au notat în „Carfea de Aur“ a şcolii. 

Sunt următoarele : 

— Delegaţia din Republica Cehoslovacă, care 
a vizitat Institutul DVs., a fosi plăcut impresionată 

afâ! de primirea cordială ce i s'a făcut cât și de dra- 
gosfea cu care sunt primiţi în acest Institut elevii 
slovaci, viitorii educatori ai minorităţii slovace din 
România. 

Delegaţia mulţumeşte Institutului pentru toate 
aceste cu atât mai mul!, întru cât prin aceasta se 
întărește în mod praclic vechea prietenie româno- 
cehoslovacă. 


Dat în Oradea, la 24 Octomvrie 1936. 

Pe cât vedem institutul nostru se ştie face folo- 
sitor şi în prezent marilor interese naționale, pregătind 
frăţia între noi şi vecinii noştri. Noi nu putem decât 
să ne exprimăm bucuria şi mulţumirea sufletelor noastre. 


Cronicar. 








Infiinţarea provinciei mitropolitane de Alba-lulia 
şi Făgăraş în presa periodică română. 


Astiel No. 34 din 30. 4. 1855 al Gazetei publică 
circularul No. 299 din acelaşi an al mitropolitului 
Alexandru Sterca Şiuluţiu, relativ la înfiinţarea mitro- 
poliei. E ciudat că mitropolitul vorbeşte nu de crearea, 
ci de reînvierea mitropoliei. EI, ca şi alţii, e de pă- 
rerea că titlul uzurpat de Atanasie Anghel, întâiul epi- 
scop unit, precum şi de alţi înaintaşi ai acestuia — 
unul se întitulează »arhimitropolit« — sunt canonice 
şi legale. De aceea laudă pe împăratul Franz Josef |, 
»ca pe un al doilea Traian«, şi pe »patriarhul« Romei 
Pius IX. Altă ciudăţenie a acestui mitropolit e că el 
nu-l numeşte pe suveranul pontii »papăc<, ci patriarh, 
ca şi cum ar îi vorba de patriarhul Veneţiei, al Lisa: 
bonei, al lerusalimului, al Alexandriei, al Antiochiei, 
ori al Constantinopolului. El cugetă că-i face mare 
cinste, coborându-l între patriarhi şi dându-i titlul găsit 
la pagina 408 a »Pravilei« dela Târgovişte (1682): 
»Preafericitul şi preasfântul şi întocmai îngerilor întru 
Christos, părintele părinţilor şi stăpânul a toate ade- 
văratele apostoliceşti beserici«; Unui mitropolit cu idei 
atât de stranii despre ierarhia bisericei sale nu e mi- 
rare, dacă Mihail cardinal Viale Prelă, fost nunțiu apo- 
stolic la Viena, se simte dator să-i facă, în cuvântarea 
rostită la înscăunarea sa, o adevărată lecţie de istorie 
bispricească, de dogmatică şi de drept canonic. Nu e 
timpul nici locul potrivit să stăruim aici asupra ace- 
stor lucruri. Ar trebui să publicăm o mulţime de lu- 
cruri inedite. Şi din cele înregistrate, însă, de presa 
periodică contemporană încă. avem destule elemente de 
judecată. — În continuare, Al. St. Siuluţiu spune că 
el titlul de arhiepiscop şi mitropolit de Alba Iulia şi 
Făgăraş întâia dată îl foloseşte în ziua de Rusalii din 
acel an. În urmare, pentru a-l putea purta cu cinste, 
inaugurând o epocă în adevăr nouă în istoria bisericei 

sale, el ordonă clerului şi poporului său credincios să 
aducă trei liturghii de laudă şi de mulţumită : 1% Pentru 
împărat şi »patriarh«; 2* Pentru bunăstarea sfintei bi- 
serici şi unirea întregei naţiuni române »sub un cap 
bisericesc«; 3% Pentru el, titularul vremelnic, deşi ne- 
vrednic, al acestei mari demnități. 

Ceva mai înainte (No, 9 din 2. 2. 1855 p. 33), 
Gazeta adusese o corespondenţă din Blaj în care se 
comunica îmbucurătoarea veste că papa Pius IX, prin 
decretul dela 22. 12. 1854, numără pe noul mitropolit 
înfre nobili că pe cei năsuţi din neam de conți, distin- 
gându-l cu titlul şi însemnele lor. Corespondentul dela 
Blaj exclamă semnificativ : »Grecul ne greceşte, Sârbul . 
ne sârbeşte, Muscalul ne muscăleşte, numai Romanul 
ne româneşte !« 

Solemnităţile înfiinţării provinciei mitropolitane de 
Alba lulia şi Făgăraş încep la Timişoara, în capitala 
Banatului românesc. Când protopopul Macsin aduce, 
în ziua de 12/24. 6. 1855, la cunoştinţa obştei româ- 
neşii această veste, e mare bucurie pretutindenea. 
»Serbarea aceasta«, cetim într'o corespondenţă oca- 
zională a Gazetei, »n'au trecut-o cu vederea nici înfe- 
lepții fraţii noştri neuniţi« ... şi încheie exclamând: 
»A, de am putea redobândi — şi alte câte avem per- 
dute !« (No. 67 din 20. 8. 1855 p. 257). 

In deosebi neuitate rămân în amintirea Timişore- 
nilor zilele de 21, 22 şi 23 Octomvrie 1855. In acele 
zile, ei se încredințează că este o Pronie care poartă 
grijă şi de neamul şi biserica lor. Sâmbătă în 20. 10. 
soseşte episcopul Vasile Erdelyi — Ardeleanu dela 
Oradea, însoţit de canonicii Iosif Pop Sălăjanul şi loan 
Vancea. Tot atunci sosesc acolo şi Alexandru Dobra, 
noul episcop al Lugojului, precum şi loan Alexi, în- 
tâiul episcop al Gherlei. — Duminecă (21. 10), mare 

slujbă dumnezeească în biserica parohială din Timi- 
şoara—Fabrică. La sfârşitul liturghiei, episcopul Er- 
delyi—Ardeleanu rosteşte o înălțătoare predică des- 
pre însemnătatea evenimentului istoric. Ea face pro- 
undă impresie asupra îniregei asistențe. Uralele şi 


aclamaţiile îrenetice nu mai încetează nici pe stradă. 


Mai cu seamă sunt ovaţionaţi Erdelyi— Ardeleanu şi 
Dobra. Un elev în cursul superior al liceului, tălmă- 
cind simţemintele de bucurie ale tuturor, numeşte noua 
provincie bisericească »sigilul reînvierii noastre«<, »una 
„. din cele mai însemnate în istoria noastrăe, »ziua în- 
„cetării durerilor noastre sufletești«. Răspunde noul 
episcop Dobra, cucerind »toate inimile Românilor«. 
În ziua de 23. 10 soseşte dela Viena prin Seghe- 
din şi cardinalul Viale Prelă, fost nunțiu apostolic, 
atunci arhiepiscop de Bologna. El e întâmpinat de un 
 banderiu de călăraşi cari îl însoțesc până la catedrala 
catolică de rit lațin. Aici, îl întâmpină episcopul de 
Cianad, Csajâghy. După o scurtă rugăciune, cardina: 


lul, însoţit de cler, printre rândurile elevilor dela şco-. 


lile secundare din localitate, trece la reşedinţa episco- 
pească. Aici e întrunită floarea Banatului militar, civil, 
eclesiastic, In această adunare, ia cuvântul episcopul 
Erdelyi— Ardeleanu, arătând simţemintele de bucurie, 
de mulţumire, de recunoştinţă ale Românilor. Cât ce 
a ajuns la cunoştinţa acestora hotărîrea papei Pius 
IX de. a înființa o provincie. bisericească deosebită 
pentru ei, ca un foc sfânt ce i-a străbătut foarte re- 
„pede Îvelut sacer quispiam ignis celerrime permeavit]; 
ei. au însărcinat pe chiriarhii lor să vină şi să mulţu- 
mească marelui trimis, pentru cinstea şi bucuria: fă- 
cută bisericei şi naţiunii lor. Oratorul se teme că nu 
poate răspunde, îndeajuns, acestei mari îndatoriri. Nu 
s'a mai pomenit ca un cardinal, îost nunțiu, să îi vi- 
zitat cândva părţile acestea. Mai ales unul, împodobit 
“cu atâta -ştiință şi virtute, cunoscute de o lume  în- 
treagă, cum e distinsul nostru oaspe! După câteva 
cuvinte de mulțumire către împărat, oratorul adaogă : 

»Iar -părinteasca îngrijire a Preasfântului nostru Stă- 
pân, suprem pontii, şi bunăvoința lui arătată tuturor 
credincioşilor le cinstim din tot adâncul sufletului nostru 
aşa, încât în credinţă curată, in evlavie, în ascultare 
şi alipire către S. Scaun Apostolic vrem să fim soco- 
tiți că întrecem. pe toţi ceilalţi«. [Paternam vero Stis- 
simi Dni nostri summi pontilicis sollicitudinem atque 
benevolentiae studium cunctis fideiibus exhibitum înti- 
mis  praecordiis ita veneramur, ut intemerata îide, 
pietate et in Sanctam Apostolicam Sedem observantia 
atque devotione cunctis aliis antecellere dignoscamur], 
De incheiere, el urează strălucitului reprezentant al 
S. Părinte dela Roma să trăiască sănătos, întru lun- 
gime de zile. 

Răspunsul Eminenţei Sale, card. Viale Prelă, scrie 
corespondentul Gazetei, nu suntem în stare a-l . scrie, 
Înţelesul lui e că Em. Sa roagă pe episcopul Erdelyi- 
Ardeleanu să aducă la cunoştinţa »strălucitei« naţiuni 


a 

române simţemintele părinteşti ale marelui papă, care. 


o clipă n'a încetat a se interesa de ea şi a o iubi. 
Em. Sa e fericit că e reprezentantul S. Părinte - în 
mijlocul unui. asemenea neam. 

La 24. 10, în drum spre Lugoj, cardinalul se abate 
şi pe la umila biserică parohială din Timişoara-Fabrică, 
pentru a face o scurtă rugăciune şi aici. Acest drum 
e cu adevărat triumial. Pretutindeni, cardinalul e în-, 
tâmpinat cu prapori, tu flori, cu cântece. În Lugoj, pe: 
lângă localnici — aceştia toţi, fără deosebire. de limbă 
şi de lege — îl salută şi canonicii Vasile Raţiu şi 


Stefan Boer, reprezentanţii capitlului din Blaj. — In 
"25, 10, prin Caransebeş, pe la vama Marga, cardina- 
lul trece în Transilvania, unde, în numele autorităţilor 
civile, e salutat de Vasile Butthyan [Buteanul, iar în. 


numele arhiepiscopului şi mitropolitului. Siuluţiu, de 
Ştetan' Moldovan, vicarul Hațegului. Pe lângă frumoase 
cuvinte de credinţă şi dragoste pentru Biserica Dom- 


“nului, zidită pe stânca lui Petru, el înfăţişează, această 


salutare a*sa, ca o îmbrăţişare de departe a chiriar- 


hului său care, dorind, îl doreşte la Blaj. (Vezi această 


cuvântare latinească în -Foaia pentru minte etc. No. 
1855 p. 244). Poporului strâns aici în 
mare numâr cu ramuri de brazi, cu treascuri, cu trâm- -. 
biţi, cu aclamații nesfârşite, cardinalul îi dă o binecu-: 
vântare impresionantă. »Pace vouă SplBE: de aproape. 


şi. celor de departe, zice el. 


Dela Marga, trece prin țarii -de-sus, Bucova, 


“Zaicani, unde pretutindenea are parte de primirientu- 
“siaste. In aceasta din urmă localitate, el e primit la po- 


dul de lângă Poarta de fier a Transilvaniei. De o lature 
a drumului stau bătrânii, bărbații, junii şi băieţii ; de 
cealaltă parte, babele, femeile, fetele şi copilele. 

In Grădişte, vechea Sarmiseghetusa, devenită apoi 
Ulpia Traiana, în vreme ce se schimbă caii dele tră- 
suri, cardinalul are câtva timp răgaz să vadă poporul 
adunat acolo, în frunte cu cinci preoţi, apoi să pri- 


vească pe »doamna lumii, cetatea cea vestită, căreia 


şi vechea şi puternica Romă, sub Decebal, i-a dat 
dajde« zâcând în ruine. Departe de a se lăsa cuprins 
de simțeminte triste, corespondentul Gazetei, creştin 
adevărat, el ştie că Dumnezeu are putere şi din pietre 
să ridice pe cei căzuţi, să 
lumineze pe cei întunecaţi, să dea orbilor vedere, sur- 
zilor auz, muților cuvânt ca. -aşa cele bune să se adune 


şi să se umple de mărire cetatea cea neînvinsă — 


biserica. lui Cristos — încă. aici pe pământ. 

In Haţeg, e primit princiar. Clopotele dela cele 
patru biserici nu mai încetează de bucurie, Ele umplu 
tot văzduhul cu dangătele lor. Mulțimea toată e mas- 


“sată, în rânduri: dese, dealungul străzilor ce duc dela i 
|. biserica romano- -catolică la cea românească. unită. 

Aceasta, frumos luminată, »albă ca o mireasăs, pri- 
meşte pe mirele ei cel prea scump, îngenunchind la: 
altar şi dând mulțumită lui Dumnezeu pentru marea - 


binefacere hărăzită. Aclamaţiile şi maniiestaţiile de 

fiindcă nu exista atunci o astfel de biserică, drept a | 
dar, deşi Anglicanismul s'a născut cu patru se- . 

bucurie ale cetăţenilor nu mai încetează. »Saita inima 
lor .. .«, zice corespondentul Gazetei, »ca a mieilor 
primăvara“: 

In Haţeg vine să întâmpine pe eminentul oaspe 

'şi Ludovic Haynald, episcop catolic din Alba-lulia. Din 
acest oraş, prin Silvaşul-de-jos şi Spini, oaspele cu 
strălucita lui suită înaintează, prin Orăştie, la Alba- 
lulia, vechiul scaun -vlădicesc al Românilor, temuta 
“fortăreață militară a Românilor de altă dată: Apulum. 
„Aici, la podul de afară, din jos de cetate, îi întâmpină 

“protopopul român unit, împreună cu 15 preoți şi ne- 

„numărat popor. După cuvinte de saluiare de o parte 


_şi răspuns din cealaltă parte, cu toții se suie în ce-: 
tate la catedrala catolică, unde e primit de episcopul; 


“Haynald şi patru canonici-abaţi, însoţiţi de 200 de 
preoţi. Impresie: feerică face defilarea, pe înserate, a 70 
„de fetițe îmbrăcate în-alb, cu lumânări aprinse în mâini. 











Dușuri scoțiene. 


| In »Universul« P. A. X trei slove, povesteşte 
“petrecerea Patriarhului Miron în Anglia.: Pretinde că 


întrun discurs ținut-seara la un banchet, Preafericitul, | 


după ce a spus adevărul că nimeni hu a dorit rup- 
„tura din 1054, dă vina asupra Romei, deşi şi în căr- 
” ţile de istorie ale nemților . protestanți se poate citi, 


că de schisma Răsăritului sunt vinovați, numai câţiva | 
Pretinde apoi că »Biserica Anglicană nu âre 


greci. 
Dacă a vrut să spună că nu are vină, 


vorbit, 
cole mai târziu, are marea vină a se fi lăpădat de 
tradiţie şi de dogme, adică o vină mult mai mare 
- decât Cerulerie şi Grecii, cari au pâstrat dogmele şi 
tradiţia, călcând în picioare numai Unitatea Bisericei. 
De aceea noi credem că P. A. X. ori nu a înţeles.pe 
Fericirea Sa, ori va fi unul din masonii cari au ben- 
chetuit la Clubul Athenaeum, cu Preafericitul. 
* A 
Ci iaeăe s'a grăbit a reproduce astiel de  ine- 
xactităţi, dar s'a ferit să vestească că la Oxford, An: 
glicanii au invitat şi.pe Cardinalul Seredi, unde l-au 
“făcut doctor în filosofie. - Realitatea a reprodus chiar 
două fotografii: una în care Cardinalul Ungariei stă 
acolo, la dreapta Ministrului Eden şi alta în care Pa- 
triarhul: Bucureştilor e pus la sfânga unui »episcop« 
- Anglicani. Recomandăm fotografiile D-lui Onisifor Ghibu, 
„colaborator al foaiei din strada Brezoianu. 
e * 

" Citim în „The Church Times“ din 13 Martie 1936 
„+ pag. 317 că arhiepiscopul de Cantorbery a poftit lael 
pe ziua de 26 Martie crt. pe căpeteniile bisericilor lu- 
“ therane din Letonia şi Estonia să vie împreună cu mai 
* mulţi teologi să discute despre o unire a lutheranilor 
'. finlandezi cu anglicanii. Şi la Bucureşti se pretinde că 
.. Anglicanii mor de foc a se face ortodocşi!!! 2??? 

CRONICE 


— Înscăunarea noului Episcop la Lugoj... 


Duminecă, în 1 Noemvrie a avut loc în Lugoj, în- 
scăunarea noului Episcop, Ex. Sa loan Bălan.: A 


Inat parte, în afară de reprezentaniul înaltului guvern. ': 
D-l ministru Valer Pop, a altor delegaţi și a auto- i : 
rităților locale, numeroşi preoți şi 'credincioși, veniţi î 
să-şi manifesteze respectul şi dragostea faţă de noul. | 
lor Păstor. Ne alăfurăm și noi bucuriei fraţilor dela : 


Lugoj, urând Excelenjei Sale păstorire rodnică şi i 


viață îndelungată. | 





— Un necreștin despre biserica catolică, a 
Protesorul Nasaha dela universitatea. imperială din. - 
„ Tokio, un savant necreştin, s'a reîntors,zilele trecute. - : 
în patria. sa dintr'o lungă călătorie de studii făcută în | 
Europa. In decursul unei conterințe publice, el amăr- .. 
„Biserica catolică e cea mai pu- 


tuvisit următoarele: 


„ternică, perfectă şi sublimă - organizaţie cunoscută. în pi 
istoria omenirii. Creştinismul cel mai: Pierre, e acela, :. 


care îşi, are centrul la Roma«. 
— Ecoul cuvântului 


catolică şi necatolică. Din „multe. țări, episcopii au mul- 


țumit telegrafic Sfântului Părinte pentru cuvintele sale 
îndrumătoare, iar organizaţiile catolice “l-au asigurat că 


vor lupta în spiritul cuvintelor papale. Chiar presa re- 


catolică recunoaşte în discursul Preafericitului Părinte . 
a înaltă ţinută religioso- preoțească, sigură, competentă 


şi energică. 


— Atenţiunea Providenţei. E destul 'de 'cu- 
noscut privilegiul preoților de. rit latin de a putea 


sluji trei sf. Liturghii în ziua de 2 Noemvrie, când se 
face pomenirea tuturor morţilor, Preoţii cari se folo- 
sesc de acest privilegiu, acordat prin Constituţia Papei .. 
Benedict XV, sunt obligaţi ca una din amintiţale li- 
turghii s'o aplice pentru intenţiunea ' Sîântului Părinte. - 
Anul acesta printr'o dispoziţie specială a Preaferici: . 


tului Părinte Pius XI, liturghia aceasta a trebuit apli- 
cată pentru sufletele celor căzuţi în războiul civil din 
Spania, căreia Biserica apuseanâ îi datorează originea 
privilegiului nepreţuit 'a celor trei liturghii din ziua 
morţilor. 


nt 


pontifical. Cuvântarea: 
“sfântului Părinte contra 'primejdiei universale a bolşe- : 
„vismului a găsit un ecou răsunător în toată lumea -. 


De fapt, înainte ca acest favor să fi fost -. 


extins de către Papa Benedict XV la Biserica întreagă, _. 


el exista în regatul Aragoniei. mai înainte, apoi mai 


pe urmă şi în acele ale Spaniei şi Portugaliei, Şi astăzi: 


tocmai Spania beneficiază în chip special de acel favor - 


spiritual, care totodată o şi întăreşte puternic în cre: 
dinţă, în ceasul grelei sale încercări. SS delicată aten- 
țiune a Providenţei. 

— Pentru victimele comunismului. Comitetul 
»Acţiunii Mondiale a Femeilor împotriva bolşevismului 
şi a războiului< a trimis D-lui Dr. Carlos Saavedra La- 
mas, preşedintele sesiunii generale a XVil-a a S.N. 
un apel în favorul femeilor şi copiilor, deţinuţi în câm- 
purile de concentrare din Rusia Sovietică. Din acest 
apel se vede lămurit ce se petrece în raiul roşu şi 
care este fericirea pe care comuniştii vreau s'o îm- 
părtăşească şi altor popoare. | 

»Mizeria — spune apelul — şi sărăcia morală şi 
materială în care trăesc aceşti nenorociţi, depăşeşte 
marginile închipuirii noastre. Nu este nimic însă, ce să 
nu se întrebuințeze pentru a procura totala decădere 
a prizonierilor. Femeile, adeseori însoţite de copiii lor, 
sunt supuse unor tratamente incalificabile şi sunt si- 
lite, în câmpurile de coacentrare, la muncă care trece 
peste puterile omeneşti şi în condițiuni care o îac in- 
suportabilă : îoamea, frigul, mizeria, la care mai trebue 
să adăogăm o continuă promiscuitate cu deţinuţii de 
rând, promiscuitate ce favorizează răspândirea bolilor, 
epidemiilor, depravarea şi desnădejdea. 

Femeile îără vreun mijloc de apărare, sunt la di- 
screţia unei tabere de ocnaşi, cari nu cunosc nici o 
igienă morală ori fizică. Copiii, amestecați cu prizo- 
nierii, sunt supuşi aceluiaş tratament şi sunt siliţi să 
trăiască în acest mediu demoralizator şi molipsitor. Şi 
aceasta, o repetăm, fără cel mai mic ajutor, fără ca 
să le îie îngăduită vre-o nădejde, vre-o uşurare. 

Şi închee apelul: »Omenirea n'ar trebui să rămână 
nepăsătoare în faţa acestei stări de lucruri revoltătoare, 
de cari până azi. nimeni nu pare a se îi preocupate. 

Un apel similar a îiost lansat şi în favorul femei- 
lor şi copiilor din Spania, victimele sălbăticiilor mar- 
xiste, importate acolo de agenţi sovietici, a căror soartă 
tragică preocupă în măsură foarte mare opinia publică 
europeană. Trebueşie a începe cât mai urgent o ac- 
țiune în favorul lor. Numitul comitet adresează un pre- 
sant apel şi Societăţii Naţiunilor, cerându-i intervenţia 
cât mai energică şi neîntârziată, 
Reuniunea Sî. Maria Oradea 

Apel. 

Comitetul Reuniunii Si. Maria în şedinţa din 20 
Octomvrie 1936 cu durere a luat la cunoştinţă lipsa 
de îmbrăcăminte a elevilor în special dela şcolile pri- 
mare. Realitatea tristă este că în lipsa de haine mare 
parte rămân dela şcoală şi neprimind educaţie devin 
apoi prada elementelor destructive ba chiar şi a celor 


comuniste. 
Dorind Reuniunea, de Crăciun precum şi în decur- 


sul anului, a procura hainele necesare celor lipsiţi, 
face apel către Enoriaşii Bisericii şi, în special, către 
toate Doamnele din parohiile Oradea-Olosig şi Oradea- 
Oraşul Nou, să binevoiască a colabora la această mare 
Operă de Caritate! 








No. 15/1936 


Tipografia Românească, Oradea. 


VESTITORUL 


Anul XII. No. 21 


Comitețul pentru adunarea fondului a încuviințat 
trei modalităţi : 

1. Va elibera de Crăciun 12 coale de contribuire 
prin care vor colecța Doamnele membre. 

2, Să se aranjeze acasă în familie ceaiuri simple: 
cu taxe benevole în favoarea fondului. — Ceaiul se: 
poate răscumpăra cu 100 lei. 

3. Să se pună în fiecare casă o mică urnă în 
care peste an să se adune pentru fondul săracilor.. 
Urna se va deschide anual odată, la anul nou. Urnele 
se pot lua la Oiiciul Parohial din Olosig (strada Epis-: 
copul Radu 6). 

Să salvăm tineretul şcolar, dându-i posibilitate de 
luminare şi educaţie religioasă. 

ss. Maria Dr. Radu prezidenţă, Cornelia Erdeli, 
Gabriela Ciortin viceprezidente, Livia Iluţiu secretară. . 
Gheorghe Maior preşedinte general bisericesc, 











ASOCIAȚIA GENERALĂ A ROMÂNILOR UNIȚI — AGRU 


No. 3301936. 
In conformitate cu art. 13 din Statute, convocăm 


CONGRESUL GENERAL 


al Asocialiunei Generale a Românilor Uniţi — AGRU — 
pentru zilele de 21-22 Noemuvrie 1936 la Târgul- 
Mureş, cu următorul program ; 


Vimeri 20 Noemyvrie : 
Orele 12”: Sosirea şi primirea Comitelului Central. 
» 1530: Şedinţa Comitetului Central. 
Sâmbătă 21 Noemuvrie : 


Orele 9 : Liturghie. — Predică. 
» 11 : Prima şedinţă a congresului. 
>» 13 : Masă comună, 
>» 15 AA doua şedinţă a congresului, 


» 17%: Primirea Inalţilor Arhierei în gara Tg-Mureş. 


>» 18 : Vecernie. — Predică, 
» 21 : Concert susținut de corul catedralei din Blaj.. 
Duminecă 22 Noemyvrie : 
Orele 8%: Liturghie arhierească cu predică. 


» 11 : Procesiune euharistică. 

» 12 : Şedinţa festivă a congresului. — Paralel 
cuvântări către popor. 

» 14 : Banchet. 


La această înălțătoare manifestaţie cu caracter 
religios şi naţional .invităm cu drag, pe lângă cei în 
drept (membrii Comitetului Central, membrii Comite- 
telor eparhiale, membrii fondatori şi câte zece delegați 
de fiecare eparhie), pe toţi membrii Asociaţiunei Ge- 
nerale a Românilor Uniţi, precum şi întreg Clerul şi 
pe credincioşii Provinciei Mitropolitane de Alba-Iulia 
şi Fâgăraş. i , 

Cluj, din şedinţa Comitetului Central ţinută la 22: 
Octomvrie 1936. 

Secretar general: Preşedinte : 
Dr. Augustin Popa. Dr. Valeriu Pop. 

NOTĂ. 1. Pentru încartiruire, participare la banchet şi 
reținerea biletelor pentru concert a se adresa d-lui Dr. Victor 
Russu — Prefectura jud. Tg.-Mureş. Alte informaţiuni la D-l 
Traian Popa, preş. Agrului Tg.-Mureş, str. Oct. Goga 10. 

2, Participanţii vor beneficia de reducere pe C.F. R., în 
acest scop îşi vor păstra biletele de tren. _ 

3. Credincioşii sunt rugaţi a se împărtăşi în număr cât: 
mai mare. 


Redactor : Coriolan Tămăian 

